Hotărârea Tribunalului (Camera a cincea) din 11 februarie 2026 –
Tokareva/Consiliul
(Cauza T‑693/25)
„ Politica externă și de securitate comună – Măsuri restrictive adoptate în raport cu acțiunile care subminează sau amenință integritatea teritorială, suveranitatea și independența Ucrainei – Înghețarea fondurilor – Lista persoanelor, a entităților și a organismelor cărora li se aplică înghețarea fondurilor și a resurselor economice – Reincluderea numelui reclamantului în listă – Noțiunea de «beneficiu obținut de pe urma unui om de afaceri important care își desfășoară activitatea în Rusia» – Articolul 2 alineatul (1) litera (g) din Decizia 2014/145/PESC – Eroare de apreciere – Articolul 266 TFUE ”
1.      Uniunea Europeană – Controlul jurisdicțional al legalității actelor instituțiilor – Măsuri restrictive adoptate având în vedere situația din Ucraina – Întinderea controlului – Proba temeiniciei măsurii – Obligația autorității competente a Uniunii de a stabili, în caz de contestare, temeinicia motivelor reținute împotriva persoanelor sau a entităților vizate – Includere în liste întemeiată pe o serie de indicii precise, concrete și concordante – Inexistență – Eroare de apreciere
[Carta drepturilor fundamentale a Uniunii Europene, art. 47; Decizia 2014/145/PESC a Consiliului, astfel cum a fost modificată prin Decizia (PESC) 2025/1895; Regulamentele nr. 269/2014 și 2025/1894 ale Consiliului]
(a se vedea punctele 30-33 și 39-42)
2.      Uniunea Europeană – Controlul jurisdicțional al legalității actelor instituțiilor – Măsuri restrictive adoptate având în vedere situația din Ucraina – Întinderea controlului – Proba temeiniciei măsurii – Obligația autorității competente a Uniunii de a stabili, în caz de contestare, temeinicia motivelor reținute împotriva persoanelor sau a entităților vizate – Întinderea marjei de apreciere a autorității competente menționate – Pertinența probelor prezentate în temeiul unei includeri precedente în lipsa unei modificări a motivelor, a unor schimbări în situația reclamantului sau a unei evoluții a contextului în Ucraina
[Carta drepturilor fundamentale a Uniunii Europene, art. 47; Decizia 2014/145/PESC a Consiliului, astfel cum a fost modificată prin Decizia (PESC) 2025/1895; Regulamentele nr. 269/2014 și 2025/1894 ale Consiliului]
(a se vedea punctul 34)
3.      Politica externă și de securitate comună – Măsuri restrictive adoptate având în vedere situația din Ucraina – Criterii de adoptare a măsurilor restrictive – Oameni de afaceri importanți care își desfășoară activitatea în Rusia și membri apropiați ai familiilor acestora ori alte persoane fizice care beneficiază de pe urma acestora – Noțiunea de beneficiu – Beneficiu de orice natură care nu este neglijabil – Beneficiu acordat înainte de anexarea Crimeei – Excludere
[Decizia 2014/145/PESC a Consiliului, astfel cum a fost modificată prin Deciziile (PESC) 2023/1094 și (PESC) 2025/1895, art. 2 alin. (1) lit. (g); Regulamentele nr. 269/2014 și 2025/1894 ale Consiliului]
(a se vedea punctele 36-38)
4.      Acțiune în anulare – Hotărâre de anulare – Efecte – Obligația de a adopta măsuri de executare – Întindere – Obligația de a evita înlocuirea actului anulat printr‑un act afectat de același viciu – Extinderea acestei obligații la actele ulterioare
(art. 266 TFUE)
(a se vedea punctele 48-60)
5.      Acțiune în anulare – Hotărâre de anulare – Efecte – Limitare de către Curte – Măsuri restrictive adoptate având în vedere situația din Ucraina – Neluare în considerare de către Consiliu a mai multor decizii de anulare consecutive – Element de natură să justifice respingerea cererii de limitare – Lipsa unor motive noi sau a oricărui element de probă nou – Nelegalitate de natură să aducă atingere ordinii juridice a Uniunii – Respingere
(art. 2 și 19 TUE; art. 264 și 266 TFUE)
(a se vedea punctele 68-70)
Dispozitivul
1)
Anulează Decizia (PESC) 2025/1895 a Consiliului din 12 septembrie 2025 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei și Regulamentul de punere în aplicare (UE) 2025/1894 al Consiliului din 12 septembrie 2025 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei, în măsura în care numele doamnei Maya Tokareva a fost reinclus în lista persoanelor, a entităților și a organismelor cărora li se aplică aceste măsuri restrictive.
2)
Respinge cererea prin care se solicită dispunerea menținerii efectelor Deciziei 2025/1895 în ceea ce o privește pe reclamantă până la intrarea în vigoare a anulării în parte a Regulamentului de punere în aplicare 2025/1894.
3)
Obligă Consiliul Uniunii Europene să suporte propriile cheltuieli de judecată, precum și pe cele efectuate de doamna Tokareva.